**ԱՐՁԱՆԱԳՐՈՒԹՅՈՒՆ**

**,,15.01.2023,, ք. Բերդ**

Սույն թվականի հունվարի 15-ին, ժամը՝ 11:00-ին, Բերդի համայնքապետարանի ավագանու նիստերի դահլիճում տեղի ունեցավ Բերդ համայնքի 2023-2027 թթ. զարգացման ծրագրի վերաբերյալ հանրային լսումներ:

Օրակարգ

Բերդ համայնքի 2023-2027 թթ. զարգացման ծրագիրը հաստատելու վերաբերյալ հանրային քննարկումներ:

Հանրային լսումներին ներկա էին.

* Բերդ համայնքի ղեկավարը
* Բերդ համայնքի վարչական բնակավայրերի ղեկավարները
* Բերդ համայնքի բնակիչներ
* Հասարակական կազմակերպություններից ներկայացուցիչներ
* Բերդ համայնքի ավագանու անդամներ
* Բերդ համայնքի մանկապարտեզ ՀՈԱԿ-ների աշխատակիցներ
* Բերդի համայնքապետարանի աշխատակիցներ
* Տավուշ հիմնադրամի ներկայացուցիչներ
* Բերդի համայնքային գրադարանի ներկայացուցիչներ
* Բերդ համայնքի Գնել Մեջլումյանի անվան մանկապատանեկան մարզադպրոցի աշխատակիցներ

**Ելույթ ունեցան**

Բացման խոսքով հանդես եկավ Բերդ համայնքի ղեկավար Աստղիկ Հակոբյանը, ով իր երախտագիտությունը հայտնեց ներկաներին մասնակցության համար և արդյունավետ աշխատանք մաղթեց: Բերդ համայնքի 2023-2027թթ. զարգացման ծրագիրը ներկայացրեց Բերդ համայնքի ղեկավարի տեղակալ` Մհեր Պապյանը: Ըստ ոլորտների` հանգամանորեն ներկայացրեց համայնքի բնակավայրերում իրականացվելիք աշխատանքները, համայնքի ուժեղ և թույլ կողմերը, հնարավորությունների և սպառնալիքների վերլուծությունը, ռազմավարությունը և տեսլականը:

Ելույթ ունեցավ Տավուշ բարեգործական հիմնադրամի աշխատակից Հեղինե Ղարաբաղցյանը՝ առաջարկելով կազմակերպել գերեզմանների մաքրման գործընթացը և վերանորոգել Պառավաքար բնակավայրի դպրոց տանող Բեջանի Ձոր ճանապարհի կամրջի աստիճանները: Մասնակիցների առաջարկներով զարգացման ծրագրում իրականացվեցին անհրաժեշտ փոփոխություններ։

Հանրային լսումների արդյունքում Բերդ համայնքի զարգացման 2023-2027 թթ. զարգացման ծրագիրը արժանացավ հավանության:

Վարող՝ Մհեր Պապյան/Բերդ համայնքի ղեկավարի տեղակալ/

Արձանագրող՝ Աննա Նավասարդյան /Քարտուղարության, քաղաքացիների սպասարկման, անձնակազմի կառավարման և սոցիալական աջակցության բաժնի պետ/